Държавен вестник, бр. 95, 2011 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  95
където е консумирана храната, и/или в обектите, 
свързани с добива, преработката, съхранението, 
транспорта и продажбата є;
6. предписват отстраняване от работа на 
лицата с положителни микробиологични резул­
тати; отстранените лица се допускат на работа 
след проведено лечение и отрицателен резултат 
от последващото микробиологично изследване; 
7. установяват и регистрират броя на забо­
лелите, на хоспитализираните и на контактните 
лица;
8. потвърждават или отхвърлят наличието на 
„взрив от хранително заболяване“ на основание 
данните от снетата анамнеза на заболелите, 
клиничната картина на заболяването, резултати­
те от лабораторните изследвания и данните от 
извършените инспекции/проверки на обектите.
(2) Служителят на ОДБХ, който е член на 
медицинския екип по чл. 6, ал. 1:
1. взема проби за лабораторни анализи от 
консумираните храни, от полуфабрикати и 
изходни суровини, както и проби от производ­
ствена среда; 
2. извършва инспекция/проверка на обекта, 
където е консумирана храната, и/или обекта, 
свързан с добива, преработката, съхранението, 
транспорта и продажбата є;
3. издава писмено предписание за поставяне 
под възбрана на храните, за които има съмнение, 
че са причина за възникване на заболяването;
4. издава писмени предписания за провеж­
дане на необходимите хигиенни мероприятия 
в обектите;
5. съставя актове за констатиране на адми­
нистративни нарушения;
6. прави предложение до директора на ОДБХ 
за издаване на заповед за спиране експлоата­
цията на обекта, станал причина за възникване 
на взрива от хранително заболяване.
(3) След приключване на проучването ръко­
водителят на медицинския екип попълва карта 
за извършено епидемиологично проучване 
съгласно приложение № 3. 
Чл. 8. (1) Когато обектът, в който е произ­
веден, съхраняван или предлаган хранителният 
продукт, за който има съмнение, че е вероятен 
фактор за предаване на инфекцията, се намира 
извън територията на съответната РЗИ, из­
вършваща проучването на взрива, тя съобщава 
незабавно по телефон, факс или електронна 
поща всички необходими данни на РЗИ, на 
чиято територия се намира обектът.
(2) Регионалната здравна инспекция, на 
чиято територия се намира обектът по ал. 1, 
съобщава незабавно по телефон, факс или 
електронна поща всички необходими данни на 
съответната ОДБХ за провеждане на съвместно 
проучване на място. 
Чл. 9. След установяване на причините, 
довели до възникване на взрив от хранително 
заболяване, членовете на медицинския екип, в 
рамките на своята компетентност, предписват 
съответните профилактични, противоепидемич­
ни и други мерки. 
Раздел ІV
Ред за вземане на проби от храни и от про­
изводствена среда при взрив от хранително 
заболяване
Чл. 10. Проби от храни (или остатъци от 
тях), консумирани 24 – 48 часа преди началото 
на болестните симптоми, се вземат в съответ­
ствие с методите за вземане на проби съгласно 
Регламент (ЕО) № 2073/2005 на Комисията от 
15 ноември 2005 г. относно микробиологични 
критерии за храните (обн. ОВ, специално бъл­
гарско издание, глава 13, том 51) и Наредба 
№ 22 от 2003 г. за условията и реда за вземане 
на проби от храни (ДВ, бр. 93 от 2003 г.). 
Чл. 11. (1) Проби от производствената среда 
се вземат от:
1. оборудване, съоръжения, инвентар и 
работни площи с голяма повърхност (работни 
маси, плотове, ленти, улеи, тави и други съдове 
с големи размери);
2. дребен инвентар (съдове и прибори в об­
щественото хранене, потребителски опаковки, 
специални прибори и техника);
3. тръбни системи;
4. резервоари и други съоръжения за съхра­
нение на полуфабрикати и готови хранителни 
продукти;
5. ръце на персонала, зает в производствения 
процес, работно облекло (престилки, ръкавици 
и др.);
6. други предмети и съоръжения.
(2) Редът за вземане на проби от производ­
ствената среда е посочен в приложение № 4.
Раздел V
Регистрация на взрив от хранително заболяване
Чл. 12. (1) Бързите известия за случаи на 
хранително заболяване или смъртни случаи от 
хранително заболяване се получават, регистри­
рат и съхраняват в РЗИ, на територията на която 
е възникнал взривът от хранително заболяване. 
(2) Взривовете от хранителни заболявания 
се вписват в регистър по образец съгласно 
приложение № 5.
Чл. 13. В срок пет работни дни след при­
ключване на епидемиологичното проучване и 
диагностичните процедури за всеки регистриран 
взрив от хранително заболяване ОДБХ изпраща 
в РЗИ копие на всички документи, издадени от 
ОДБХ по време на епидемиологичното про­
учване, и информация за предприетите мерки.
Чл. 14. (1) Регионалните здравни инспекции 
в седемдневен срок след приключване на взрива 
изпращат в Министерството на здравеопазва­
нето картата за епидемиологично проучване, 
писмен епидемиологичен анализ, съдържащ 
данни, непосочени в картата, и информация за 
предприетите противоепидемични мерки, както 
и мерките, предприети от съответната ОДБХ.